Translate the text from Welsh to English.



 
Bydd y Gwasanaeth Di\-waith a’r Gwasanaeth Cymorth yn y Gwaith, sy’n helpu pobl i ailadeiladu eu bywydau, yn cael eu hymestyn hyd at 2025\.


Mae’r Gwasanaeth Di\-waith yn helpu’r bobl fwyaf agored i niwed a’r rheini sydd wedi ymbellhau o’r farchnad lafur. Mae’n canolbwyntio ar roi cymorth tymor hir i bobl sy’n adfer o broblemau iechyd meddwl a phroblemau camddefnyddio sylweddau. Mae’r gwasanaeth yn darparu cymorth drwy rwydwaith cenedlaethol o fentoriaid sydd wedi mynd drwy brofiadau tebyg eu hunain, ac sydd wedi adfer ar ôl cael problemau iechyd meddwl neu gamddefnyddio sylweddau.   


Ar ôl cael ei lansio gyntaf ym mis Awst 2016, mae’r gwasanaeth wedi helpu dros 4,000 o bobl i ennill cymhwyster neu dystysgrif sy’n gysylltiedig â gwaith, dros 2,400 i chwilio am waith, dros 1,600 i gael gwaith, ac 1,700 i wella eu rhagolygon o gael swydd drwy fanteisio ar leoliadau gwaith neu ar gyfleoedd i wirfoddoli.  

Bydd £1\.3m yn mynd tuag at ehangu’r Gwasanaeth Cymorth yn y Gwaith, sy’n darparu mynediad am ddim at ffisiotherapi, seicotherapi, a chymorth galwedigaethol i bobl sydd â chyflyrau iechyd corfforol a phroblemau iechyd meddwl. Mae’n chwarae rôl hanfodol drwy helpu pobl i barhau yn eu swyddi, a’u hatal rhag gorfod mynd yn absennol o’u gwaith oherwydd cyflwr iechyd meddwl neu gyflwr corfforol. Mae hefyd yn helpu’r rheini sydd eisoes ar absenoldeb salwch i ddychwelyd i’r gwaith yn gynt.   


Mae’r gwasanaethau wedi darparu cymorth i bobl yng Ngwynedd, Ynys Môn, Conwy a Sir Ddinbych, yn ogystal ag yn ardal Bae Abertawe, gan ehangu’n ddiweddar i gynnwys ardaloedd Sir Gaerfyrddin a Cheredigion.


Mae 60% o’r rheini sydd wedi defnyddio’r gwasanaeth wedi dweud bod eu hiechyd wedi gwella ers iddynt geisio cyngor.


Yn sgil cynnal cynllun peilot llwyddiannus, bydd cyllid yn cael ei roi i ymestyn y prosiect cymorth ar gyfer lleoliadau unigol, ‘Fedra i Weithio’ yn y Gogledd. Mae’r gwasanaeth yn darparu cymorth iechyd a chyflogadwyedd integredig i bobl sy’n adfer o broblemau iechyd meddwl, gan eu helpu i gael swydd. Mae’n canolbwyntio’n benodol ar bobl 16\-24 oed. 


Mae gweithio i sicrhau nad yw pobl yn cael eu hatal rhag cael swydd, ac nad ydynt yn gorfod gadael eu swydd oherwydd cyflwr iechyd, yn elfennau hollbwysig o Gynllun Sgiliau a Chyflogaeth Llywodraeth Cymru  

Dywedodd y Dirprwy Weinidog Iechyd Meddwl a Llesiant, Lynne Neagle:



> Bydd y cyllid a gyhoeddwyd heddiw yn ymestyn tri gwasanaeth cymorth cyflogaeth sydd eisoes wedi bod o fudd mawr i bobl drwy eu helpu i ddysgu sgiliau hanfodol, meithrin hyder, ennill cymwysterau a chael swydd.
> 
> 
> Ni ddylai unrhyw un gael ei ddal yn ôl gan afiechyd. Mae’r tri gwasanaeth yn helpu’r rheini sy’n chwilio am waith neu sydd eisoes mewn swydd, ac maen nhw hefyd yn codi ymwybyddiaeth ymysg busnesau y dylai amgylcheddau gwaith gefnogi pobl sydd â phroblemau iechyd – problemau iechyd meddwl neu broblemau iechyd corfforol. Dw i hefyd yn falch y bydd y cynlluniau’n helpu’r rheini sy’n gwella o broblemau camddefnyddio sylweddau drwy sicrhau eu bod nhw hefyd yn cael mwy o gyfle i gael gwaith.
> 
> 
> Rydyn ni eisoes wedi helpu miloedd o bobl, a dwi wrth fy modd y bydd ymestyn y tri chynllun yn creu’r cyfle i helpu mwy o bobl ledled Cymru i wireddu eu potensial.


Dywedodd Gweinidog yr Economi, Vaughan Gething:



> Mae Llywodraeth Cymru yn benderfynol o wneud popeth o fewn ei gallu i helpu i sicrhau nad oes unrhyw un yn cael ei adael ar ôl, bod neb yn cael ei ddal yn ôl, a bod pob unigolyn yn cael y cyfle i wireddu ei botensial.
> 
> 
> Mae’n gwbl hanfodol helpu pobl i allu aros yn eu swydd, neu i gael swydd yn y lle cyntaf, neu i gael swydd well, ac ennill sgiliau er mwyn ei gwneud yn haws iddyn nhw gael gwaith. Mae’r cymorth hwn yn ehangu’r cyflenwad o dalent sydd ar gael, yn helpu pobl i gael gwaith teg, ac yn eu helpu i lwyddo yn y farchnad lafur.
> 
> 
> Dw i’n croesawu’n fawr y newyddion y bydd y tri phrosiect gwych hyn yn cael eu hymestyn gan ddarparu’r cymorth y mae ei angen i fwy o bobl, a’u helpu i gyflawni eu huchelgeisiau o ran cael gwaith ac addysg.







Translation:


 
The Out of Work Service and In\-Work Support Service, which are helping people to rebuild their lives, and will be extended until 2025\.


The Out of Work Service helps the most vulnerable and those furthest away from the labour market. It is specifically focused on providing long term support to people recovering from mental health or substance misuse issues. The service provides support through a national network of peer mentors – people who have themselves recovered from issues such as mental ill\-health or substance misuse. 


First launched in August 2016, the service has helped over 4,000 people to gain a qualification or work related certificate, helped over 2,400 search for work, over 1,600 people into work and a further 1,700 people to increase their employment chances by completing work placements or volunteering opportunities.


£1\.3m in funding will go to expanding the In\-Work Support service, which provides free access to physiotherapy, psychotherapy and occupational support to people with mental and physical health conditions.  It plays a vital role in helping people to retain employment by aiming to prevent people from becoming absent from work due to a mental or physical health condition, and to help those on a sickness absence to return to work more quickly. 


The services has helped people in Gwynedd, Ynys Mon, Conwy and Denbighshire in North Wales and in the Swansea Bay area, and has recently been extended in to the Carmarthenshire and Ceredigion areas.


60% of participants who have used this service have reported an improvement in their health since seeking advice.


Following a successful pilot, funding will be given to extend the ‘I Can Work’ Individual Placement Support project in North Wales. The service delivers integrated health and employability support to people recovering from mental health into employment, with a particular focus on 16\-24s. 


Preventing people from not taking up work or falling out of employment because of a health condition is a key aspect of the Welsh Government’s Plan for Employability and Skills.


Deputy Minister for Mental Health and Wellbeing, Lynne Neagle said:



> The funding announced today will further extend three employability services that have already made a huge impact, helping people gain vital skills, confidence and in many cases qualifications and employment.
> 
> 
> No one should be held back due to ill\-health. The three services are helping those seeking work, those in work and businesses to recognise that working environments should support people with any ill health, whether mental or physical. I am also pleased that the schemes will support those recovering from substance misuse to access better employment opportunities.
> 
> 
> We have already helped thousands and I am delighted that the extension of the three schemes will help more people across Wales reach their potential.


Economy Minister, Vaughan Gething, said:



> The Welsh Government is determined to do all it can to help ensure nobody is left behind, nobody is held back and everyone has the opportunity to reach their potential.
> 
> 
> Supporting people to stay in work, enter or progress in employment and increase their skills and employability is critical to increasing the pool of available talent, and to support people to gain fair work and progress in the Labour market.
> 
> 
> I very much welcome the news of the extension of these three fantastic projects that are helping more people gain the support they need to fulfil their own employment and education goals.